2023 9 18
LT
Europos Sąjungos oficialusis leidinys
L 229/39
30 straipsnis Europos puslaidininkių tarybos veikimas 1.
Europos puslaidininkių taryba eilinius posėdžius rengia bent kartą per metus.
Komisijos arba valstybės narės prašymu ir, kaip nurodyta 20 ir 23 straipsniuose, ji gali šaukti neeilinius posėdžius.
2. Europos puslaidininkių taryba rengia atskirus posėdžius savo užduotims, nurodytoms 28 straipsnio 2 dalies a punkte ir 28 straipsnio 2 dalies b, d, e ir f punktuose, vykdyti. 3.
Pirmininkas sušaukia posėdžius ir parengia darbotvarkę pasikonsultavęs su Europos puslaidininkių tarybos nariais, atsižvelgdamas į Europos puslaidininkių tarybos užduotis pagal šį reglamentą ir jos darbo tvarkos taisykles.
Komisija Europos puslaidininkių tarybai teikia administracinę ir analitinę paramą veiklai pagal 28 straipsnį vykdyti. 4.
Kai tikslinga, pirmininkas įtraukia puslaidininkių sektoriui atstovaujančias organizacijas ir kviečia konkrečių ekspertinių žinių atitinkamu klausimu turinčius ekspertus, be kita ko, iš suinteresuotųjų subjektų organizacijų, taip pat paskiria stebėtojus dalyvauti posėdžiuose, be kita ko, narių siūlymu.
Pirmininkas gali padėti Europos puslaidininkių tarybai keistis informacija su kitais Sąjungos organais, įstaigomis, agentūromis ir ekspertų bei patariamosiomis grupėmis.
Tuo tikslu pirmininkas kviečia Europos Parlamento atstovą nuolatinio stebėtojo teisėmis į Europos puslaidininkių tarybą, visų pirma į posėdžius, susijusius su IV skyriumi dėl stebėsenos ir reagavimo į krizes.
Pirmininkas užtikrina, kad atitinkamos kitos Sąjungos institucijos ir organai stebėtojų teisėmis dalyvautų Europos puslaidininkių tarybos posėdžiuose, susijusiuose su IV skyriumi dėl stebėsenos ir reagavimo į krizes.
Stebėtojai ir ekspertai neturi balsavimo teisės ir nedalyvauja rengiant Europos puslaidininkių tarybos ir jos pogrupių nuomones, rekomendacijas ar patarimus.
Kai tikslinga, Europos puslaidininkių taryba gali pakviesti tuos stebėtojus ir ekspertus prisidėti informacija ir įžvalgomis. 5.
Europos puslaidininkių taryba imasi reikiamų priemonių saugiam konfidencialios informacijos tvarkymui ir apdorojimui užtikrinti pagal 32 straipsnį.
2 ski rsni s N a cio n a li n ės ko m p ete nti ng os inst ituci jo s
31 straipsnis Nacionalinių kompetentingų institucijų ir vienų bendrų nacionalinių kontaktinių punktų paskyrimas 1.
Kiekviena valstybė narė paskiria vieną ar daugiau nacionalinių kompetentingų institucijų, kad jos užtikrintų šio reglamento taikymą ir įgyvendinimą nacionaliniu lygmeniu. 2.
Kai valstybė narė paskiria daugiau nei vieną nacionalinę kompetentingą instituciją, ji aiškiai nustato atitinkamas tų institucijų pareigas ir užtikrina, kad jos veiksmingai ir efektyviai bendradarbiautų vykdydamos savo užduotis pagal šį reglamentą, be kita ko, susijusias su 3 dalyje nurodyto vieno bendro nacionalinio kontaktinio punkto paskyrimu ir veikla. 3.
Kiekviena valstybė narė paskiria vieną bendrą nacionalinį kontaktinį punktą ryšių palaikymo funkcijai vykdyti, kad būtų užtikrintas tarpvalstybinis bendradarbiavimas su kitų valstybių narių nacionalinėmis kompetentingomis institucijomis, Komisija ir Europos puslaidininkių taryba (bendras kontaktinis punktas).
Kai valstybė narė paskiria tik vieną kompetentingą instituciją, ta kompetentinga institucija vykdo ir vieno bendro kontaktinio punkto funkcijas.